Notum sit omnibus, tam presentibus quam futuris, quod ego Acardus, veniens ad extremum vite, et reminiscens multitudinem meorum peccaminum, dono Deo et ad locum Cluniacum aliquid de mea hereditate: hoc est omnem illam terram quam habeo in villa Corboniaco, in Matisconensi pago, hoc est terram cultam et incultam, vineis, campis, silvis, aquis; et de mancipiis meis Adelardum, cum infantibus suis, Bernardum, cum infantibus suis. Si quis autem mee donationi contradicere voluerit, omnibus maledictionibus qui in novo et veteri Testamento continentur subjaceat; mea autem donatio in eternum inconvulsa permaneat. S. Achardi, qui hoc donum fecit. S. Rolanni, fratris ejus. S. Hugonis Discalciati. S. Grimeri. S. Rolanni. S. alteri Rolanni. S. Achardi. S. Renco, fratris ejus. S. Artaldi. S. Wichardi. S. Berardi. S. Achardi. S. Giberge mulieris. S. Windelmodis.